Víctor I

Si Papa San Víctor I mao ang Santo Papa sa Simbahang Romano katoliko niadtong 189 hangtod sa 199.

Si Victor I maoy unang Aprikanong Obispo sa Roma, kay siya namatawo man sa Romanhong Lalawgian sa Aprika.

Sa wala pa siya mahimong Papa, aduna nay kalahian sa pagpetsa alang sa pagsaulog sa Adlaw sa Pagkabanhaw tali sa Roma ug sa mga obispo sa Asya Minor. Kini gipasagdan lamang sa mga Romano ug mga Ortodoksong Simbahan. Ang mga simbahan sa Asya Minornagsaulog sa adlaw sa Pagkabanhaw sa Ika-14 nga adlaw sa hudiyong bulan sa Nisan, ang adlaw sa dili pa ang Pasko sa mga Hudiyo, kun bisan unsa man ganing adlawa kini mahitabo. Apan ang Roma ug ang Kasadpan nagsaulog niini sa Dominggo inigka human sa ika-14 sa Nisan. 

Sa Papa na si Victor, siya nahinumduman sa iyang gipakitang kalagot tungod sa kawalay kahiusahan sulod sa simbahan tungod niini. Tungod sa pagsupak sa pipila batok kaniya bahin niini, iyang giputol ang iyang pakighigala sa pipila ka obispo sama kang Policrates sa Efeso. Iya usab giputol ang pakighigala kang Teodotus sa Byzantium tungod sa iyang sukwahi nga pagtuo bahin kang Kristo.

Si Victor ang nagpasiugda sa pagsaulog sa Misa sa pinulongang Latin. Sa wala pa siya, ang misa anaa sa pinulongang Griyego.

Mga Arhelinong Kristohanon
Mga Santo Papa
Mga natawo sa wala mailhi nga tuig
Mga namatay sa 199
Mga natawo sa wala mailhi nga petsa
Mga namatay sa wala mailhi nga petsa